**Першы ўрок ў Дзень ведаў у 2018/2019 навучальным годзе**

**тэма «Мне выпала шчасце тут нарадзіцца»**

О Беларусь, мая калыска,

Жыццё маё, прытулак мой!

З гарачаю любоўю нізка

Схіляюся перад табой.

П.Панчанка

Родны край, Радзіма, Бацькаўшчына,зямля бацькоў…Яшчэ зусім маленькімі мы ўпершыню чуем гэтыя словы. А ці задумваліся вы, што яны значаць асабіста для вас? Кожны чалавек укладвае ў гэтыя словы нешта сваё. Для аднаго гэта неабсяжная краіна, для другога – вёска, дзе жывуць яго бацькі, для трэцяга – гэта месца, дзе чалавек упершыню захапіўся дзівоснай прыгажосцю прыроды: адчуў водар кветак, пачуў спеў жаваранка, убачыў усход сонца…

(муз. Лучанка “Мой родны кут” )

1.Край, дзе рэчкі чыстыя цякуць,

Дзе дубы стагоддзямі гудуць.

Тут мясцін прыгожых не злічыць,

Прыпяць тут павольная бяжыць,

Беларусь…

Зубраня маленькае расце,

Кветка –сон вясновая цвіце.

Беларусь…

Край, дзе людзі добрыя жывуць

Хлеб ды соль з сабой табе дадуць.

Родны край – гэта і сонца над галавой, і паветра, якім мы дыхаем, гэта лясы, блакітныя азёры і бяскрайнія прасторы палёў. Гэта і вялікія прыгожыя гарады, і маленькія вёсачкі, дзе ўсе жыхары добра ведаюць адзін аднаго. Гэта мова, якую даў табе народ, і песня, што засталася ад прадзедаў.

**Першы прыпынак “Беларусь у свеце”**

2.На карце вялікага свету

Яна – як зялёны лісток,

Песня гарачага лета,

Крынічнай вады глыток.

Адвечная калыханка,

Душы запаветны куток.

В.Вітка

Рэсубліка Беларусь знаходзіцца ў цэнтральнай частцы Еўропы. Яна займае тэрыторыю плошчай 207,6 тыс.км2, працягласць з поўдня на поўнач – 560 км, з захаду на ўсход – 650 км. Наша дзяржава сухапутная, бо не мае выхаду да мора. З Беларуссю мяжуюць краіны – Расія, Украіна, Польшча,Літва і Латвія. Сталіца нашай краіны горад Мінск. Колькасць насельніцтва 9,8 млн чалавек, дзяржаўныя мовы – беларуская і руская.

***А ці ведаеце вы?***

1. Колькі беларусаў у свеце? (14 млн)
2. Якое дзяржаўнае свята адзначаецца 15 сакавіка? (Дзень Канстытуцыі РБ)
3. Калі святкуецца Дзень Незалежнасці РБ? (3 ліпеня)
4. Якімі прыроднымі рэсурсамі валодае Беларусь? (драўніна, торф, нафта і г.д.)

**Другі прыпынак “Спадчына роднай краіны”**

Самае старажытнае княства - Полацкае. Горад Полацк існаваў у 862 годзе. Першыя князі – Рагвалод і яго дачка Рагнеда.

***А ці ведаеце вы?***

1. Адкуль паходзіць назва Беларусь?
2. У якім горадзе знаходзілася першая сталіца ВКЛ?(Навагрудак)
3. Дзе знаходзіцца самы знакаміты замак Беларусі? (у Міры)
4. Якая самая старажытная бібліятэка ў Беларусі? (Бібліятэка Полацкага Сафійскага сабора)

**Помнікі архітэктуры (на слайдзе)**

**Трэці прыпынак “Беларускія краявіды”**

(запіс гукі прыроды)

Беларускія краявіды…

Перазвоны азёр і бароў.

Над палеткамі бульбы і жыта –

Песня велічных курганоў.

А. Грачанікаў

Здзіўляюць сваёй першароднай прыгажосцю Белавежа і Бярэзіна, Нёманскі край і Палессе. Плывуць рэкі вялікія і малыя, ззяюць блакітам азёры. Тут захаваўся зубр- волат. На Радзіму з далёкага выраю вяртаюцца вясной буслы. Не вабяць іх заморскія дзівосы, спяшаюцца нашы разумныя белакрылыя птахі ў родныя мясціны.

3.Тут Дняпро бяжыць прывольна,   
 Сож, Бярэзiна, Дзвiна,   
 Прыпяць, Шчара, Свiслач, Нёман,   
 Вiлля, Пiна, Буг, Дзiсна. 

Тут крыштальныя азёры —

Нарач, Свiцязь, Снуды, Свiр,   
 Полацк — наш старэйшы горад,   
 Вiцебск, Тураў, Кобрын, Мiр.   
 (Ч. Пазнякоў.)

Нездарма нашу краіну называюць сінявокай. Беларусь – гэта 11 тыс азёр і каля 21 тыс рэк.

Усе рэкі і азёры Беларусь вельмы прыгожыя. Дняпро з высокім правым берагам, неагляднымі далячынямі зарэчных паплавоў. Прыпяць з яе празрыстай цёмнай вадой, астравамі, прытокамі і шапкамі буслянак на прырэчных дрэвах. Ласкавы Нёман, у воды якога глядзяцца старажытныя вежы.

***А ці ведаеце вы?***

1. Якое самае вялікае возера ў Беларусі? (Нарач, даўжыня 12,8 км, шырыня 10,8 км)
2. Якая рака у Беларусі самая вялікая? (Дняпро)
3. Якое возера лічыцца найпрыгажэйшым у Беларусі (Свіцязь)
4. Якія рэкі цякуць у нашым раёне?(Нёман, Сэрвач, Уша, Рутка)

**Чацвёрты прыпынак “Славутыя імёны Беларусі”**

Наш родны край – гэта людзі: і тыя, з якімі ты ступіў у жыццё, якія заўсёды гатовы прыйсці табе на дапамогу, і тыя, імёны якіх дайшлі да нас праз стагоддзі, якія жылі, змагаліся і марылі пра тое, каб наша Радзіма займала пачэснае месца сярод іншых краін свету.

Беларусь можа ганарыцца імёнамі выдатных дзеячаў, якія нарадзіліся на гэтай зямлі. Гэта вынаходнік шматступеньчатай ракеты Казімір Семяновіч, адкрывальнік бяздротавай перадачы электрычных сігналаў Якуб Наркевіч- Ёдка, народны герой Чылі Ігнат Дамейка…

***Віктарына “Славутыя імёны Беларусі”***

1. Была яна дапамогай пакрыўджаным,

Суцяшэннем смуткуючым,

Распранутым – адзеннем,

Хворым – наведаннем

Ці, проста кажучы, -

Для ўсіх была ўсім. (Е.Полацкая)

1. Назавіце славутую беларускую князёўну, дачку Рагвалода, якая мела тры імені?(Рагнеда,Гарыслава, Анастасія)
2. Назавіце сапраўднае імя і прозвішча Янкі Купалы. (Іван Дамінікавіч Луцэвіч)
3. Якім псеўданімам падпісваў свае творы Канстанцін Міхайлавіч Міцкевіч? (Якуб Колас)
4. У 14-гадовым узросце паступіў у адзін са славянскіх універсітэтаў, па заканчэнні якога атрымаў ступень доктара філасофіі, 6 жніўня 1517 года ў Празе выдаў сваю першую кнігу. Хто гэта?(Францыск Скарына)

**Пяты прыпынак “Мая маленькая радзіма”**

2015 год – год моладзі, 2016 год – год культуры, 2017 год – год навукі.

А якім годам аб’яўлены 2018 год? (год малой радзімы).

(Верш “Край Карэліцкі мой”)

Назавіце вёскі, якія ўваходзяць у склад Красненскага сельскага савета? (відэа велаэкскурсія)

А што вы ведаеце з гісторыі сваіх вёсак?

(выступленні вучняў)

(відэаэкскурсія на калёсах)

Віктарына “Мая маленькая радзіма”

Гульня “Архітэктурныя помнікі майго краю”

Якія знакамітыя людзі нарадзіліся на нашай зямлі?

Праведзенае сёння мерапрыемства дало нам магчымасць яшчэ раз пераканацца , што мы жывём у цудоўнай і непаўторнай, багатай на гістарычныя падзеі краіне.

… Любіце гэтую сваю святую зямлю аддана і да канца. Іншай вам не дадзена, дый не патрэбна.

4.Паклон табе, мой беларускі краю!

Ты - мой, я - твой: ад роду і навек.

Я зноў і зноў да сэрца прыкладаю

Твой ліст дубовы - як чароўны лек.

За хлеб, што ем, за песні, што спяваю,

За шчасце звацца іменем тваім -

Паклон, паклон табе, мой родны краю!

Ты - мой, я - твой: усюды і ва ўсім!

Н.Гілевіч